OpenLLM-France/wikimedia huggingface dataset:
# Matthias Legley

Matthias Legley (Waregem, Flandes Occidental, 15 de gener de 1991) és un ciclista belga, que ha militat la major part de la seva carrera en equips amateurs.

## Palmarès

* 2013
** 1r al Gran Premi des Hauts-de-France
** Vencedor d'una etapa a la Volta al Brabant flamenc
* 2014
** 1r a la Brussel·les-Opwijk
** Vencedor d'una etapa als Boucles nationales du printemps
* 2016
** Vencedor d'una etapa a la Volta a Tunísia
* 2017
** 1r a la Volta a Tunísia
** Vencedor d'una etapa al Tour del Camerun
** Vencedor de 2 etapes al Tour del Senegal
** Vencedor d'una etapa al Tour de la Costa d'Ivori

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Assens

Assens és una ciutat danesa de l'illa de Fiònia a la costa del Petit Belt, és la capital del municipi d'Assens que forma part de la regió de Syddanmark, ambdós creats l'1 de gener del 2007 com a part d'una reforma territorial.

## Història

La ciutat apareix citada per primer cop a l'edat mitjana durant el regant de Valdemar II amb el nom de Asnæs al Llibre dels censos de Dinamarca (Liber Census Daniæ o Kong Valdemars Jordebog) del 1231. El nom significaria istme cobert de freixes.
El 1524 va obtenir la carta municipal concedida pel rei Frederic I, Pocs anys després la ciutat va ser gairebé totalment arrasada durant la Venjança del Comte (Grevens Fejde) i saquejada per les tropes del rei Cristià III després de la batalla d'Øksnebjerg, I poc després la muralla de la ciutat va ser enderrocada. Durant el regant de Cristià IV la ciutat va ser fortificada novament, amb muralles i fossats, però el 1658, durant les guerres amb Suècia, va ser assaltada i saquejada per les tropes sueques.
Durant l'edat mitjana Assens va ser el punt principal d'accés a Slesvig i, per tant un centre per al trànsit entre Copenhaguen i Hamburg. L'església de la ciutat, dedicada a la Mare de Déu (Vor Frue Kirke), data del segle XV i es caracteritza per la seva torre octagonal.
Durant el segle xix la ciutat es va desenvolupar de manera important amb la construcció de l'actual port el 1820, la xarxa de distribució de gas el 1855 i l'enllaç per ferrocarril amb Tommerup el 1884.
La construcció del pont sobre el Petit Belt a Middelfart, que va entrar en servei el 1935, va relegar Assens com a punt important per al trànsit entre Jutlàndia i Fiònia i el creixement de la ciutat es va estancar.

## Referències

* ↑ Politikens Nudansk Ordbog, 15a edició, 1992, article Assens.

## Vegeu també

* Llista de ciutats de Dinamarca
# Santa Cruz de Yanguas

Santa Cruz de Yanguas és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].
# Watatsumiïta

La watatsumiïta és un mineral de la classe dels silicats, que pertany al grup de la neptunita. Rep el nom en honor de Watatsumi, déu marí japonès.

## Característiques

La watatsumiïta és un fil·losilicat de fórmula química Na₂KLi(Mn$^{2+}$,Fe$^{2+}$)₂V₂$^{4+}$[Si₈O$_{24}$]. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema monoclínic. La seva duresa a l'escala de Mohs oscil·la entre 5,5 i 6.
Segons la classificació de Nickel-Strunz, la watatsumiïta pertany a «09.EH - Estructures transicionals entre fil·losilicats i altres unitats de silicat» juntament amb els següents minerals: manganoneptunita, neptunita, magnesioneptunita, grumantita, sarcolita, ussinguita, leifita, teliuixenkoïta, eirikita i nafertisita.

## Formació i jaciments

Va ser descoberta a la mina Tanohata, a Shimohei-gun, dins la prefectura d'Iwate, a la regió de Tohoku, Japó, on sol trobar-se associada a altres minerals com la suzukiïta, el quars i la potassicferrileakeïta. Es tracta de l'únic indret del planeta on ha estat descrita aquesta espècie mineral.

## Referències

* ↑ «Watatsumiite» (en anglès). Mindat. [Consulta: 10 desembre 2017].
# Lingüística cognitiva

La lingüística cognitiva és un moviment que neix cap a finals dels anys vuitanta, amb la publicació de dues obres cabdals del moviment: es tracta de l'obra de George Lakoff Women, fire, and dangerous things i del primer volum de Foundations of cognitive grammar, de Ronald Langacker.
Es tracta d'una disciplina heterogènia, interdisciplinària i integradora que se centra en l'anàlisi de la intel·ligència (de la cognició) des del pensament que el llenguatge és un espai privilegiat per a aquesta anàlisi perquè és lligat a l'ús; és allò que usem principalment per a categoritzar el món. Gramàtica i semàntica s'examinen unides i és això el que marca el dinamisme del pensament, ja que el centre de tota anàlisi lingüística és el significat. Es troben una diversitat de línies d'investigació en el moviment que cal destacar.

## Corrents interns

Les línies d'investigació principals són:
* semàntica cognitiva
* teoria de la metàfora
* gramàtica cognitiva
* gramàtica de construccions
* teoria de la gramaticalització

## Teoria del prototipus

La ment humana categoritza el món en etiquetes lingüístiques, però aquestes categories no són tancades ni amb límits sempre clars, ja que s'hi introdueixen valors com la connotació. Per tant, hi ha membres d'una categoria més "típics" que uns altres; per exemple, el gos seria un membre més típic de la categoria animal per a la majoria de persones que el cuc de terra. El gos, doncs, funciona com un prototipus i hi ha membres de la mateixa categoria que són més o menys típics en funció de la quantitat de característiques semàntiques que comparteixin amb aquest arquetip.

## Bibliografia

* Cuenca, M. J. i Hilferty, J., Introducción a la lingüística cognitiva.
* Inchaurralde, C. i Vázquez, I., Una introducción cognitiva al lenguaje i la lingüística.
* Croft, W. i Cruse, D. A., Cognitive linguistics.
* Ungerer, F. i Schmid, H-J., An introduction to cognitive linguistics.
* Taylor, J. R., Cognitive Grammar.
# Lieja-Bastogne-Lieja 1980

La Lieja-Bastogne-Lieja 1980 fou la 66a edició de la clàssica ciclista Lieja-Bastogne-Lieja. La cursa es va disputar el diumenge 20 d'abril de 1980, sobre un recorregut de 244 km.
El vencedor final fou el francès Bernard Hinault, per davant de Hennie Kuiper i Ronny Claes.

## Classificació general

Fonts: ProCyclingStats Cycling Archives :

## Referències

* «Cyclisme - Liège - Bastogne - Liège - 1980» (en francès). les-sports.info. [Consulta: 26 octubre 2015].

## Enllaços externs

* Web oficial (anglès) (francès)
* Lieja-Bastogne-Lieja 1980 a ProCyclingStats
# Xornal

Xornal va ser un mitjà de comunicació electrònic gallec entre els anys 1999 i 2011. Tenia la seva seu a La Corunya, i s'editava en llengua gallega i castellana, majoritàriament en aquesta darrera.

## Història i característiques

Fundat el 1999, l'espai va reivindicar ser el primer diari electrònic de Galícia, tot i que Vieiros va entrar en funcionament com a web i portal de serveis el 1996.
Els cinc socis fundadors van ser els periodistes José Luis Gómez, Antonio Sangiao, Bieito Rubido, Enrique García i Vicente Martín. L'any 2000 Udramedios, la divisió de comunicació del Grupo San José, va comprar les accions dels últims quatre i conformà un consell d'administració compartit amb José Luis Gómez, que exerciria el càrrec d'editor.
El desembre de 2008 un diari de nova edició, el Xornal de Galicia, participat majoritàriament per Udramedios i dirigit pel mateix José Luis Gómez, va absorbir el Xornal com a web del mitjà de comunicació en paper.
El 4 d'agost de 2011 es publicava per última vegada l'edició impresa del Xornal, que després del tancament de Galicia hoxe s'havia convertit en l'últim diari en publicar premsa en gallec. En la notícia publicada on s'anunciava el comiat, El Xornal responsabilitzava d'aquest fet a "la crisi específica que travessen els mitjans de comunicació, la crisi econòmica global i la falta de suport institucional". No obstant, en un principi es mantindria l'edició digital.
Tot i així, el 19 d'octubre d'aquell mateix any, per decisió de l'empresa editora, cap de les notícies produïdes en 13 anys de vida del Xornal, tres d'ells en paper, es podia consultar per via electrònica. El Colexio Profesional de Xornalistas de Galicia (CPXG) va emetre un comunicat sol·licitant el manteniment de l'hemeroteca digital del Xornal.

## Referències

* ↑ Xornal.com será el diario digital de Xornal de Galicia, Xornal.com, 1/12/2008.Plantilla:Ligazón morta
* ↑ "El tancament del 'Xornal de Galicia' deixa el gallec sense diaris", Ara.
* ↑ "El rastro de 'Xornal' desaparece de la Red", El País (castellà)
# Ensete ventricosum

Ensete ventricosum, conegut comunament com a Bananer d'Etiòpia, Bananer d'Abissínia, falsa banana, o ensete, és una espècie dins les plantes amb flors dins el gènere Ensete i dins la família Musaceae que és la de la banana. El nom Ensete ventricosum va ser publicat primer l'any 1948 en el Kew Bulletin, 1947, p. 101. És una planta nativa del costat est de l'altiplà africà i s'estén cap al nord des del Transvaal a Moçambic, Zimbàbue, Malawi, Kenya, Uganda i de Tanzània a Etiòpia, i a l'oest cap al Congo, es troba en boscos molt plujosos de les muntanyes i al costat dels corrents d'aigua.
Es cultiva com aliment i es fa servir en jardineria però no resisteix les glaçades.

## Descripció

Es considera que és un arbre no llenyós (en realitat una planta perenne gegant monocàrpica de fulla persistent) que fa fins a 6 m d'alt, les seves fulles són grosses, de 5 m de llarg i 1 m d'amplada, i recorden les del bananer, tenen una costella de color salmó. Només floreix una vegada durant la vida de la planta i ho fa en forma d'una gran panícula. Els fruits són similars a les bananes comestibles cultivades, també són comestibles però són insípides presenten unes llavors dures cúbiques. Després de florir aquesta planta mor.

## Ús en agricultura

S'estima que el bananer d'Abissínia proporciona més aliment per unitat de superfície que la majoria dels cereals i que "40-60 plantes són suficients per alimentar una família de 5 a 6 membres." – Country Information Brief, FAO June 1995. Se'n conreen més de 150.000 hectàrees a Etiòpia i se'n consumeix tant la tija com l'arrel. De la tija i la inflorescència se n'obté una pols rica en midó que es fermenta i es menja com a farinetes o bé s'amassa per coure. L'arrel bulbosa, que pot pesar fins a 40 kg, és la part comestible més important de la planta. De fet, E. ventricosum és el conreu d'arrel més important a Etiòpia.
E. ventricosum pot tolerar l'eixut o secada millor que la majoria dels cereals i en general es propaga pels seus rebrots. El rendiment del conreu arriba a 10.000 kg per hectàrea i sovint es conrea associat amb sorgo o plantes del cafè.

## Varietats conegudes i híbrids

* Ensete ventricosum 'Atropurpureum'
* Ensete ventricosum 'Green Stripe'
* Red false banana (Ensete ventricosum 'Maurelii', syn. Musa maurelii)
* Ensete ventricosum 'Montbeliardii'
* Ensete ventricosum 'Tandarra Red' (syn. Musa 'Tandarra Red')
* Ensete ventricosum 'Red Stripe' (syn. Musa 'Red Stripe')
* Ensete ventricosum 'Rubra' (syn. Musa ensete 'Rubra')

## Referències

* ↑ «The Plant List: A Working List of all Plant Species».
* 1 2 «USDA GRIN Taxonomy». Arxivat de l'original el 2014-05-21. [Consulta: 10 maig 2013].
* ↑ RHS A-Z encyclopedia of garden plants. United Kingdom: Dorling Kindersley, 2008, p. 1136. ISBN 978-1-4053-3296-5.
* ↑ Richard Pankhurst, Economic History of Ethiopia (Addis Ababa: Haile Selassie I University, 1968), p. 194. Pankhurst uses the taxononym Musa ensete.
* ↑ Kippie Kanshie, T. "Five thousand years", p. 38
# Wataru Endo

Wataru Endo (Yokohama, Prefectura de Kanagawa, Japó, 9 de febrer de 1993) és un futbolista japonès. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2015 | 3 | 0 |
| Total | 3 | 0 |

## Referències

* ↑ National Football Teams
Wataru Endo amb el Japó - plantilles de navegació :
Selecció de futbol del Japó – Copa del Món de futbol 2018
1 Kawashima •
2 Ueda •
3 Shoji •
4 Honda •
5 Nagatomo •
6 Endo •
7 Shibasaki •
8 Haraguchi •
9 Okazaki •
10 Kagawa •
11 Usami •
12 Higashiguchi •
13 Muto •
14 Inui •
15 Osako •
16 Yamaguchi •
17 Hasebe  •
18 Oshima •
19 H. Sakai •
20 Makino •
21 G. Sakai •
22 Yoshida •
23 Nakamura •
Seleccionador: Nishino
Selecció de futbol del Japó – Copa del Món de futbol 2022
1 Kawashima •
2 Yamane •
3 Taniguchi •
4 Itakura •
5 Nagatomo •
6 Endo •
7 Shibasaki •
8 Dōan •
9 Mitoma •
10 Minamino •
11 Kubo •
12 Gonda •
13 Morita •
14 J. Ito •
15 Kamada •
16 Tomiyasu •
17 Tanaka •
18 Asano •
19 Sakai •
20 Machino •
21 Ueda •
22 Yoshida  •
23 Schmidt •
24 Soma •
25 Maeda •
26 H. Ito •
Seleccionador: Moriyasu :
# Llengües èlfiques

Dins de l'extraordinari univers fictici creat per J.R.R. Tolkien i que apareix en novel·les com El Senyor dels Anells o El Silmaríl·lion, existeixen diverses llengües èlfiques. Tolkien, filòleg de professió, dedicà nombrosos anys al desenvolupament d'aquestes llengües artificials.
També creà un sistema d'escriptura denominat tengwar que pot ser emprat per escriure tant per llengües fictícies i no fictícies. Un exemple de paraula en èlfic és Fangren, que significa "guerrer".
Entre les llengües èlfiques que més desenvolupà cal destacar-ne:
* el quenya, parlat pels Alts Elfs, el seu antecedent és el qenya
* el sindarin, propi dels Elfs Grisos, el seu antecedent és el noldorin
# Lieja-Bastogne-Lieja 1928

La Lieja-Bastogne-Lieja 1928 fou la 18a edició de la clàssica ciclista Lieja-Bastogne-Lieja. Es va disputar el 13 de maig de 1928 sobre un recorregut de 231 km i fou guanyada pel belga Ernest Mottard, que s'imposà e solitari amb dotze minuts d'avantatge sobre un petit grup perseguidor. Els també belgues Maurice Raes, vencedor el 1927, i Emile Van Belle completaren el podi.

## Classificació final

| | Ciclista | Temps |
| 1 | Ernest Mottard (BEL) | 7h 17' 00" |
| 2 | Maurice Raes (BEL) | + 12'00" |
| 3 | Emile Van Belle (BEL) | + 12'00" |
| 4 | Auguste Van Haelter (BEL) | + 12'00" |
| 5 | Jean Wauters (BEL) | + 12'00" |
| 6 | Albert Herman (BEL) | + 17'00" |
| 7 | Georges Lemaire (BEL) | + 17'00" |
| 8 | Pierre Van Mol (BEL) | + 17'00" |
| 9 | Troka Braems (BEL) | + 17'00" |
| 10 | Alfred Sira (BEL) | + 17'00" |

## Referències

* ↑ «Liège-Bastogne-Liège». cyclebase.nl. [Consulta: 1r març 2016].
* ↑ «Liège - Bastogne - Liège». sitiodeciclismo.net. [Consulta: 1r març 2016].
* ↑ «Liège-Bastogne-Liège». museociclismo.it. [Consulta: 1r març 2016].
* ↑ «Cyclisme sur route - Liège - Bastogne - Liège 1928». les-sports.info. [Consulta: 1r març 2016].

## Enllaços externs

* Lloc web oficial (francès)(anglès)
# ¡Adiós Cordera! (escultura)

L'escultura urbana coneguda pel nom ¡Adiós, Cordera!, ubicada a la plaça General Ordóñez, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de bronze, és obra de Manuel García Linares, i està datada 2002.
Es tracta d'un conjunt format per la figura d'un nen i una nena abraçats a una vaca, que representa el famós conte de Leopoldo Alas "Clarín", del mateix nom "¡Adiós, Cordera!".

## Referències

* 1 2 3 «Esculturas archivos - Turismo Asturias» (en espanyol europeu). [Consulta: 14 novembre 2018].
* 1 2 «Escultura pública en Oviedo». Arxivat de l'original el 2014-07-17. [Consulta: 14 novembre 2018].
* ↑ «Ruta por el Oviedo más escultural... 32 figuras que te dejarán de piedra :) ¿TE ATREVES CON UN "SELFIE" DIFERENTE EN TODAS? - GUÍA TURISMO ASTURIAS» (en castellà). GUÍA TURISMO ASTURIAS.
# MediaWiki

MediaWiki és un programari de wikis sota llicència GPL. Fou creat primàriament per a la Viquipèdia i altres projectes de la Fundació Wikimedia.
És escrit en PHP i utilitza el sistema de gestió de bases de dades relacional MySQL. El logo simbolitza com el seu llenguatge d'etiquetatge utilitza els doble claudàtors («[[», «]]») per a entrellaçar els articles. MediaWiki pot interaccionar de forma opcional amb altres programes per a poder millorar la seua eficiència i aportar-hi més característiques.

## Història

Fou escrit originalment per a la Viquipèdia per l'estudiant i desenvolupador Magnus Manske. Abans la Viquipèdia utilitzava un programari basat en Perl anomenat UseModWiki (aquest període és conegut com a "Fase I" per la comunitat viquipedista). Posteriorment, es va canviar a PHP amb aquest programari («Fase II») el 25 de gener del 2002. Aquest dia serà recordat per la comunitat com el Dia de Magnus Manske.
Cap a mitjans del 2002, gràcies a l'aportació de Lee Daniel Crocker, el programari fou reescrit i millorat («Fase III»). Des de llavors s'ha estat desenvolupant a partir d'aquell codi. El 29 d'agost del 2003, aquest motor wiki utilitzat a la Viquipèdia, fins a aquell moment sense nom, va batejar-se amb el nom de MediaWiki. Aquest va triar-se de forma juganera a partir del nom de la Fundació Wikimedia. Tanmateix, precisament per això, alguns ho critiquen perquè pot portar a confusió entre aquells nous usuaris de la comunitat.
A partir d'aquell moment, en seguiren versions públiques que poden baixar-se i utilitzar-se en projectes i usos que no tinguin res a veure amb la Viquipèdia.

## Instal·lació

Es recomana instal·lar MediaWiki sobre Linux. En cas de fer-ho damunt Windows, XAMPP és un paquet de programari lliure que facilita aquesta tasca.

## Referències

* ↑ «wiki | enciclopèdia.cat». GEC. [Consulta: 7 març 2021].

## Enllaços externs

* Pàgina oficial
# Eleccions legislatives sueques de 1917

Les eleccions legislatives sueques del 1917 es van celebrar el setembre de 1917. Els més votats foren els socialdemòcrates, però es formà un govern de coalició i el liberal Nils Edén fou nomenat primer ministre de Suècia.
| Partit | % Vots | + – des Sep 1914 |
| Partit Socialdemòcrata de Suècia Socialdemokraterna | 39,2% | ▲2,8% |
| Partit Coalició Liberal Liberal samlingspartiet | 27,6% | ▲0,7% |
| Lliga Electoral General (Allmänna Valmansförbundet) | 24,7% | ▼11,8% |
| Lliga Agrària (Bondeförbundet) | 8,5% | ▲8,3% |
| Altres partits | -- |
Font: «Historisk statistik över valåren 1910-2006. Procentuell fördelning av giltiga valsedlar efter parti och typ av val - Statistiska centralbyrån».
# Yeliz Özel

Yeliz Özel (Ankara, 6 de març de 1980) és una jugadora d'handbol turca. Actualment juga al Yenimahalle Belediyespor d'Ankara i és la capitana del seu equip. També juga a la selecció turca. Ha jugat, a més, fora de Turquia, a l'equip CS Oltchim Râmnicu Vâlcea de Romania. Yeliz Özel ha estat la jugadora més valorada (MVP) de la lliga turca 2014–2015 i es considera l'estrella de l'handbol femení a Turquia.

## Referències

* 1 2 http://www.hurriyet.com.tr/bu-onur-kaptan-in-29156495
* ↑ http://hentbolhaber.net/maci-hakemler-degil-yeliz-ozel-yonetti/
* ↑ http://www.hurriyet.com.tr/turkiye-37-portekiz-31-40068008
* ↑ https://www.cihan.com.tr/tr/hentbolcu-yeliz-ozel-ehfnin-mansetinde-639335.htm Arxivat 2016-04-27 a Wayback Machine.
* ↑ http://www.gsp.ro/sporturi/handbal/sa-facem-cunostinta-cu-noua-stea-a-oltchimului-yeliz-ozel-perla-turciei-201893.html
* ↑ http://www.haberler.com/hentbolda-yilin-en-iyileri-belirlendi-8098147-haberi/
* ↑ http://www.ntvspor.net/haber/diger-sporlar/59714/yeliz-elimizden-geleni-yapacagiz

## Enllaços externs

* Fitxa de Yeliz Özel a la Federació d'Handball d'Europa
# Licó (almirall)

Licó (en llatí Lycon, en grec antic Λύκων) fou un almirall macedoni al servei d'Antígon el Borni.
Antígon el va enviar en ajut de la ciutat de Cal·làtia a Tràcia, que s'havia revoltat en contra de Lisímac, i estava assetjada per les forces d'aquest. La seva tasca no consta que hagués tingut cap èxit i es creu que va romandre inactiu.

## Referències

* ↑ 3.Lycon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 846
# Media Gateway Control Protocol

El protocol MGCP (o Media Gateway Control Protocol) s'usa per a sistemes de VoIP. Tot i que no és un estàndard, el protocol MGCP està definit a l'IETF com a RFC 3435.
MGCP és un protocol intern usat com un sistema distribuït que es veu en el món exterior com un sol gateway VoIP. Aquest sistema està compost d'un Agent de Trucada, un Media Gateway (MG) encarregat de realitzar la conversió de senyals entre circuits i paquets i un gateway de senyalització o Signaling Gateway (SG) quan es connecta a la xarxa telefònica bàsica.
El protocol estàndard de l'IETF que realitza les mateixes funcions que el MGCP (tot i que no tant estès com aquest) és el Megaco, definit a RFC 3015.
MGCP és un protocol client-servidor, usat pels proveïdors de telefonia per tal de tenir un major control sobre subscriptors, a diferència del protocol SIP o del H.323 que són protocols port a port. Tot i així, MGCP i SIP poden combinar-se en alguns casos.

## Implementacions

* Vovida MGCP Arxivat 2006-08-21 a Wayback Machine.
* OpenMGCP Arxivat 2006-05-15 a Wayback Machine.

## Vegeu també

* Radvision Ltd. Arxivat 2014-12-19 a Wayback Machine. popular MGCP protocol stack vendor
* MGCP Information Site This site provides information related to MGCP
* SIP

## RFCs

* RFC 3435 - Media Gateway Control Protocol (MGCP) Versió 1.0
* RFC 3660 - Basic Media Gateway Control Protocol (MGCP) Packages
* RFC 3661 - Media Gateway Control Protocol (MGCP) Return Code Usage
* RFC 3064 - MGCP CAS Packages
* RFC 3149 - MGCP Business Phone Packages
* RFC 3515 - SIP Refer Method
* RFC 3991 - Media Gateway Control Protocol (MGCP) Redirect and Reset Package
* RFC 3992 - Media Gateway Control Protocol (MGCP) Lockstep State Reporting Mechanism
# Eleccions legislatives senegaleses de 2022

El 31 de juliol de 2022 es van celebrar eleccions legislatives al Senegal.
La coalició Units per l'Esperança, del president Macky Sall, va sortir vencedora, però va perdre la majoria absoluta d'escons que ostentava des de les eleccions del 2012.

## Referències

* ↑ AfricaNews. «Main Senegalese opposition coalitions unite ahead of parliamentary elections» (en anglès), 2022-05-11CEST09:47:38+02:00. [Consulta: 6 gener 2023].
* ↑ «DÉCISION n° 20-E-2022 AFFAIRES n° 28-E-22 et n° 29-E-22», 17-08-2022. Arxivat de l'original el 2022-08-17. [Consulta: 6 gener 2023].